Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	   26. veebruar 2009 nr 122

Rahvasprint karikasarjade võistluse läbiviimiseks loa andmisest 
keeldumine (MTÜ Kiired ja Õlised Selts)

MTÜ Kiired ja Õlised Selts (registrikood 80254111, Herjava küla, Ridala vald, Läänemaa, edaspidi Korraldaja) esitas 19.02.2009 taotluse (reg nr 2-2/1003) Rahvasprint karikasarjade võistluse korraldamiseks 09.mail 2009 Haapsalu linnas. Taotlusega paluti luba sulgeda liiklus kella 07.00 kuni 18.00 järgmistel tänavatel: Mulla, Õpetaja, Raudtee, Lille, Staadioni, Kauba, Tamme, Pihlaka, Toominga ja Kuuse.
Linnavalitsus leiab, et Rahvasprint karikasarjade võistluse läbiviimiseks loa andmisest tuleb keelduda, kuna võistlusega kaasnev mootorsõidukite poolt müra tekitamine häirib elanikke ja koormab tänavaid ning linna tänavad ei ole sellise ürituse korraldamiseks sobiv koht. Peale selle osadel tänavatel toimub vee- ja kanalisatsioonitrasside rekonstrueerimine ning  trasside rekonstrueerimistööde lõpetamise järgselt asutakse taastama tänavakatteid. Seega ei ole otstarbekas liigselt koormata tänavaid, millede teekate on niigi halvas seisundis. Samuti pole õiguspärane võistluse läbiviimisel tuleneva müraga häirida linnakodanike rahu puhkepäeval. 
Võttes aluseks eeltoodu ja juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3, Haapsalu linna avaliku korra eeskirjast ning haldusmenetluse seadusest Haapsalu Linnavalitsus

korraldab:

1.	Keelduda loa andmisest MTÜ-le Kiired ja Õlised Selts korraldada 09.05.2009 kella 07.00-18.00 Haapsalu linnas Rahvasprint karikasarjade võistlus.
2.	Korraldus teha teatavaks MTÜ Kiired ja Õlised Selts (Herjava küla, Ridala vald, 90531 Läänemaa), Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Päästekeskuse Läänemaa päästeosakond (Tööstuse 19, 90510 Haapsalu) korralduse koopia saatmisega posti teel, linnakeskkonna osakonnale (E. Kallaste).
3.	Korraldus jõustub teatavakstegemisest. 
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea 				Erko Kalev
				Linnasekretär